Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: 
Paragraph Index: 35

2. cikk A pénzügyi együttmûködési keretprogram létrehozása A Magyar Köztársaság Kormánya, nemzetközi fejlesztési együttmûködési politikájával összhangban, a Magyar Export-Import Bank Zártkörûen Mûködõ Részvénytársaság (a továbbiakban: Eximbank) által a jelen Megállapodásban rögzített keretfeltételekkel folyósítható kötött segélyhitelekhez (a továbbiakban: kötött segélyhitelkeret) kapcsolódóan vissza nem térítendõ hivatalos támogatást ajánl fel kamattámogatás és adományelem formájában a Laoszi Népi Demokratikus Köztársaság elsõdleges fontosságú fejlesztési céljai között szereplõ kiemelt programokhoz a Megállapodás mellékletben nevesített projektekhez. A Laoszi Népi Demokratikus Köztársaság a kötött segélyhitelkeretet elfogadja, és a jelen segélyhitel keretprogram megvalósulását – belsõ jogrendjének és nemzetközi kötelezettségeinek megfelelõen eljárva – a felhasznált hitel és járulékainak visszafizetését biztosító szuverén garancia nyújtásával, vagy az állam által kibocsátott szuverén garanciával egyenértékû fizetési kötelezettség elfogadásával támogatja. (Ez azt jelenti, hogy a Laoszi Népi Demokratikus Köztársaság Pénzügyminisztériuma az általa aláírt egyedi hitelszerzõdések tekintetében, mint a Laoszi Népi Demokratikus Köztársaság Kormánya által kijelölt hivatalos szerv a szuverén hiteladóst testesíti meg a Megállapodás alapján.) A Szerzõdõ Felek kifejezik készségüket, hogy a jelen segélyhitel keretprogramhoz tartozó hitelügyletek résztvevõi nyilatkozattal erõsítik meg, hogy az OECD Vesztegetésekrõl és az Államilag Támogatott Exporthitelekrõl szóló cselekvési nyilatkozatában foglaltak értelmében nem vettek részt az ügylettel kapcsolatos vesztegetésekben és nincs tudomásuk korrupcióról.

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes